钦定古今图书集成/明伦汇编/闺媛典/第051卷 > 谭广恕后妻蒋氏
## 钦定古今图书集成/明伦汇编/闺媛典/第051卷 > 谭广恕后妻蒋氏

按《新会县志》：“蒋氏，梅阁村人。年二十，归礼义坊谭广
恕为后妻，两载而恕亡，无子，蒋誓死不他适。三年服
阕，姑命改嫁，不可，乃阴受本坊黄姓者聘。蒋知，恸哭
曰：‘人各有志，何相逼如此’！手击碎其礼物，事遂寝。又
三年，兄弟以其年远忘哀，亦阴受陈聘。蒋闻绐曰：‘吾
如外家游，数日而后去’。”至则从容洒乐，不事女工，凡
宗戚之家无不到，嬉嬉笑语，月馀，人莫觉其意。忽一
夕，自经死。时正统间西贼充斥，不获闻于官。